МОДЕЛ УГОВОРА 
О ПРУЖАЊУ УСЛУГА СТРУЧНОГ НАДЗОРА ЗА ИЗВОЂЕЊЕ РАДОВА НА РЕКОНСТРУКЦИЈИ, АДАПТАЦИЈИ И САНАЦИЈИ ГЛАВНЕ ЖЕЛЕЗНИЧКЕ СТАНИЦЕ У БЕОГРАДУ И ПРОМЕНЕ НАМЕНЕ У ОБЈЕКАТ ИСТОРИЈСКОГ МУЗЕЈА СРБИЈЕ




	закључен између:     
	1. Историјски музеј Србије, са седиштем у Београду, Ул. Трг Николе Пашића 11, ПИБ: 100182477, МБ: 07030657, кога заступа др Душица Бојић,  директор (у даљем тексту: Наручилац)


	
	и

	
	
2. ____________________________________,  са седиштем у ____________________, ________________________________ _____, ПИБ: ___________, МБ: ________ које заступа ________________________________________, директор (у даљем тексту: Стручни надзор) који у потпуности одговара Наручиоцу за извршење уговорних обавеза, без обзира на број подизвођача

- са подизвођачима:
 _____________________________________,  са седиштем у ____________________, ________________________________ _____, ПИБ: ___________, МБ: ________, које заступа __________________________, директор, за део предмета набавке _________________________
_______________________________________, у проценту укупне вредности од ___ % (не већи од 50%); 
_____________________________________,  са седиштем у ____________________, ________________________________ _____, ПИБ: ___________, МБ: ________, које заступа __________________________, директор, за део предмета набавке _________________________
_______________________________________, у проценту укупне вредности од ___ % (не већи од 50%); 

- односно са члановима групе понуђача:
____________________________________,  са седиштем у ____________________, ________________________________ _____, ПИБ: ___________, МБ: ________, које заступа _______________________________, директор и __________________________________,  са седиштем у ____________________, ________________________________ _____, ПИБ: ___________, МБ: ________, које заступа _______________________________, директор који одговарају неограничено солидарно према Наручиоцу, 






Напомена: У случају учешћа већег броја чланова групе понуђача или подизвођача, ову и претходну страницу копирати у довољном броју примерака.


































Уводне одредбе

Члан 1.
Уговорне стране сагласно констатују:

· да је Наручилац на основу Закона о јавним набавкама („Службени гласник РС“, бр. 91/2019 и 92/23) спровео отворени поступак јавне набавке услуга чији је предмет стручни надзор за извођење радова на реконструкцији, адаптацији и санацији Главне железничке станице у Београду и промени намене у објекат Историјског музеја Србије - редни број: 36/3/2024;

· да је Стручни надзор дана ________ (попуњава понуђач) 2024. године доставио Понуду број: ___________ (попуњава понуђач) од _________ (попуњава понуђач) 2024. године, која у потпуности одговара условима и захтевима из конкурсне документације, а која је у прилогу Уговора и чини његов саставни део (Прилог 1);

· да је Наручилац уз примену критеријума цена и критеријум квалитета донео Одлуку о додели уговора број: ______________ од ___________2024. године, којом је Уговор доделио Стручном надзору.

Предмет Уговора

Члан 2.
Предмет Уговора је регулисање међусобних права и обавеза у вези са пружањем услуга стручног надзора за извођење радова на реконструкцији, адаптацији и санацији Главне железничке станице у Београду и промени намене у објекат Историјског музеја Србије, у свему у складу са Понудом Стручног надзора и Техничком спецификацијом Наручиоца која је у прилогу Уговора и чини његов саставни део (Прилог 2).
Услуге из става 1. овог члана Стручни надзор пружа све време извођења радова на реконструкцији, адаптацији и санацији Главне железничке станице у Београду и промени намене у објекат Историјског музеја Србије, укључујући и време извођења евентуалних вишкова радова, као и непредвиђених радова, техничком пријему објекта, примопредаји и коначном обрачуну.
Стручни надзор је дужан да пружи услуге из става 1. овог члана, а Наручилац се обавезује да Стручном надзору за то плати уговорену цену.
Стручни надзор је дужан да услуге које су предмет Уговора пружи својим средствима и својом радном снагом, у складу са важећим техничким прописима, нормативима, стандардима и правилима струке.

Квалификације Стручног надзора

Члан 3.
Стручни надзор испуњава законом прописане услове за пружање услуга стручног надзора, и има радно ангажована следећа квалификована лица која ће бити одговорна за извршење Уговора и квалитет пружених услуга, и која је решењем одредио за носиоце захтеваних лиценци, те за безбедност и здравље на раду, заштиту од пожара и техничку заштиту:

	р. бр.
	име и презиме
	назив лиценце / уверења
	број и датум издавања лиценце / уверења

Стручни надзор је дужан да у року од десет дана од дана закључења Уговора, а пре увођења у посао, Наручиоцу преда решење о одређивању носилаца захтеваних лиценци, те решења о именовању лица за безбедност и здравље на раду, заштиту од пожара и техничку заштиту.
Стручни надзор се обавезује да ће наведена лица за све време трајања Уговора бити радно ангажована на пружању предметних услуга, и то свакодневним присуством појединих квалификованих лица у односу на врсту радова која се у датом тренутку изводи, да ће имати захтеване лиценце и уверења и да ће испуњавати услове прописане законом којим су регулисани планирање и изградњаУ случају потребе за изменом носилаца захтеваних лиценци, те лица за безбедност и здравље на раду, заштиту од пожара и техничку заштиту, Стручни надзор је дужан да, пре доношења решења о одређивању нових лица, писаним путем обавести Наручиоца о разлозима измене и пружи доказе о томе да нова лица испуњавају све услове прописане законом којим су регулисани планирање и изградња и конкурсном документацијом из предметног поступка јавне набавке.
Уговорена цена
Члан 4.

Уговорена цена износи ___________________________ (попуњава понуђач)  (словима: ___________________________________________________________________________
________________________________________________________________) (попуњава понуђач) динара без ПДВ-а, односно _______________________________________ (попуњава понуђач) (словима: ________________________________________________
________________________________________________________________) (попуњава понуђач) динара са ПДВ-ом.
Уговорена цена обухвата цену предметних услуга и све остале трошкове који су потребни за извршење Уговора, у складу са Понудом Стручног надзора.

Плаћање обавеза које доспевају у 2024. години биће вршено до висине одобрених апропријација за ту намену, у складу са законом којим се уређује буџет за 2024. годину. Плаћање обавеза које доспевају у 2025.  години биће вршено највише до износа средстава која ће им за ту намену бити одобрена у 2025. години. Плаћање обавеза које доспевају у 2026. години биће вршено највише до износа средстава која ће им за ту намену бити одобрена у 2026. години. У супротном Уговор престаје да важи, без накнаде штете због немогућности преузимања и плаћања обавеза од стране Наручиоца.

Начин, рок и услови плаћања

Члан 5.
Наручилац ће плаћање уговорене цене из члана 4. Уговора да изврши сукцесивно, у року од _____ (минимум 15 до максимум 45 дана уписује понуђач) од дана пријема одобрених привремених и окончане ситуације. 
Плаћање се врши на рачун Стручног надзора број: ____________________ (попуњава понуђач) који се води код ____________________________________ (попуњава понуђач) банке.
	
Привремене ситуације Стручни надзор доставља до 5-ог у месецу, за услуге пружене у претходном месецу. Укупна вредност привремених ситуација не може да буде већа од 90% од уговорене цене из члана 4. Уговора.
Фактура/рачун мора бити регистрована у складу са Законом о електронском фактурисању („Службени гласник РС“, бр. 44/2021, 129/2021, 138/2022 и 92/2023) и осталом важећом законском регулативом.
Наручилац задржава право да динамику уплате средстава усклађује са могућностима извршења буџета Републике Србије.
По исплати уговорне цене на начин одређен Уговором, престају све финансијске обавезе Наручиоца према Стручном надзору по основу и у вези са Уговором.

Уговорени рок

Члан 6.
Рок за пружање услуга из члана 2. Уговора почиње даном увођења Стручног надзора у посао, а траје до истека гарантног периода за радове. Дан увођења у посао констатује се записнички.
Уговорени рок из става 1. овог члана се продужава у случају продужења рока за извођење радова одређеног уговором закљученим између Наручиоца и извођача радова.
Уговорени рок је продужен када уговорне стране, након доношења одлуке о измени уговора у складу са чланом 156. Закона о јавним набавкама, о томе сачине измену Уговора.

Виша сила

Члан 7.
Уговорени рок из члана 6. Уговора може бити продужен изменом Уговора у следећим случајевима:
- природни догађаји који имају карактер више силе,
- прекид извршења Уговора као последица мера предвиђених актима државних органа,
- ванредни друштвени догађаји који су законом утврђени као виша сила,
- друштвене појаве и друге околности изазване одлукама државних органа или актима надлежних органа, за које није одговоран Стручни надзор.

У случају наступања околности из става 1. овог члана, уговорна страна која захтева измену Уговора дужна је да докаже основаност тог захтева.
Захтев за продужење рока за извршење овог уговора Стручни надзор подноси Наручиоцу у писаном облику, у року од 15 (словима: петнаест) дана од дана сазнања за наступање околности из става 1. овог члана.
Не може се тражити измена Уговора због ванредних околности које су настале после истека рока предвиђеног за извршење Уговора.

Средство финансијског обезбеђења
 
Члан 8.
Стручни надзор је дужан да у року од 10 дана од дана закључења уговора достави бланко сопствену меницу за добро извршење посла, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са клаузулом „без протеста“ и назначеним износом од 10% од уговорене цене из члана 4. Уговора без ПДВ-а. Уз меницу мора бити достављена оверена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења меничног овлашћења је 30 дана дужи од уговореног рока извршења услуга, с тим да евентуални продужетак рока за извршење услуга има за последицу и продужење рока важења менице и меничног овлашћења, за исти број дана за који ће бити продужен рок за извршење услуга.
Наручилац ће уновчити меницу у случају да Стручни надзор не буде извршавао своје уговорене обавезе у роковима и на начин предвиђен уговором.
Наручилац ће одмах након извршења свих уговорних обавеза од стране Стручног надзора, Стручном надзору вратити неискоришћену меницу и менично овлашћење.
Ако се за време трајања уговора промене рокови за извршење уговорне обавезе, важност финансијског обезбеђења за добро извршење посла мора да се продужи.
Уколико током важења Уговора настану околности због којих се претходно достављени инструмент обезбеђења не може искористити, Стручни надзор се обавезује да на писани захтев Наручиоца одмах достави нови инструмент обезбеђења у форми и садржини прихватљивој за наручиоца, са роком важења најмање 30 дана дужим од дана истека рока за коначно извршење посла.
У случају промене лица овлашћеног за заступање, менично овлашћење - писмо остаје на снази.
Меница мора бити потписана оригиналним потписом од стране лица овлашћеног за располагање средствима на рачуну, која се налазе на депо картонима банака.
Менично овлашћење које прати меницу мора бити потписано оригиналним потписом лица које је потписало меницу.

Обавезе Наручиоца

Члан 9.
Наручилац се обавезује да:
- Стручном надзору достави комплетну техничку документацију на основу које се изводе радови и уговор о извођењу радова, ради благовремене припреме и почетка надзора;
- уведе Стручни надзор у посао и то констатује записнички;
- благовремено оверава и исплаћује исправне привремене и окончану ситуацију које Стручни надзор испоставља, а које су претходно усаглашене са Наручиоцем.

Обавезе Стручног надзора

Члан 10.
Стручни надзор се обавезује да:
- у присуству Наручиоца, пројектантског надзора и извођача радова једном недељно изврши анализу испуњења уговорних обавеза извођача радова, као и да према указаној потреби предузима одговарајуће мере за отклањање констатованих пропуста и одступања у току извођења радова;
- учествује у редовним састанцима које једном недељно организује Наручилац уз присуство пројектантског надзора и извођача радова;
- сарађује са извођачем радова на одабиру примерених материјала за уградњу у вези са ентеријерском, завршном обрадом простора и просторија;
- доставља Наручиоцу месечне извештаје о стручном надзору, уз привремене и окончану ситуацију, а које су претходно усаглашене са Наручиоцем;
- писаним путем обавести Наручиоца о томе да извођач радова одступа од техничке документације и квалитета материјала и опреме која се уграђује у зграду;
- без одлагања писаним путем обавести Наручиоца о околностима које наступе у току извођења радова а због којих је неопходно одступити од техничке документације;
- одмах обавести Наручиоца и надлежног грађевинског инспектора о околностима које наступе у току извођења радова а чије отклањање не трпи одлагање;
- контролише да ли се радови изводе према техничкој документацији; 
- контролише и проверава квалитета извођења радова и примену прописа, стандарда и техничких норматива; 
- контролише и оверава количине изведених радова (овера грађевинских књига, привремених и окончане ситуације и др.); 
- проверава да ли постоје докази о квалитету материјала, опреме и инсталација који се уграђују или постављају у објекат и да ли постоји документација којом се доказује њихов квалитет; 
- контролише и проверава квалитета изведених радова који према природи и динамици извођења радова не могу да буду проверени у каснијим фазама извођења радова; 
- даје потребна упутства извођачу радова, нарочито у случају одступања од техничке документације и промене услова извођења радова; 
- редовно прати динамику извођења радова и усклађеност са уговореним роковима; 
- сарађује са пројектантским надзором ради обезбеђења правилне реализације пројоктентског концепта објекта;
- сарађује са извођачем радова при избору детаља технолошких и организационих решења за извођење радова; 
- сарађује са извођачем радова и пројектантским надзором у припреми пројекта изведеног објекта;
- обавести Наручиоца о завршетку извођења радова и спремности зграде за технички преглед;
- решава друга питања која се појаве у току извођења радова.

Стручни надзор је овлашћен да у име Наручиоца издаје налоге и ставља примедбе извођачу радова. 	
Наручилац може да опозове сваки налог и примедбу Стручног надзора, писаним обавештењем извођачу радова, а у хитним случајевима и усмено.	
Примедбе и налози Стручног надзора уписују се у грађевински дневник.
Стручни надзор уписује у грађевински дневник, потписује и оверава печатом податке о томе над којим радовима врши стручни надзор; уочене недостатке при извођењу радова и рокове за њихово отклањање; мере које је предузео или је на њих упутио извођача радова; примедбе у погледу квалитета и динамике извођења радова; друге податке који су битни за праћење извођења радова.

Вишкови и мањкови радова

Члан 11.
Вишкови радова су количине радова које прелазе количине одређене уговором закљученим између Наручиоца и извођача радова, ако је њихово извођење у функцији целовитог завршетка извођења предметних радова.
Мањкови радова су негативна одступања радова у односу на количине одређене уговором закљученим између Наручиоца и извођача радова, при чему њихово извођење није потребно за целовити завршетак извођења предметних радова.
Стручни надзор је дужан да у року од 5 (словима: пет) дана од дана када му извођач радова достави табеларни преглед вишкова и мањкова радова са количинама и уговореним јединичним ценама, провери основаност овог прегледа и достави мишљење са детаљним образложењем сваке појединачне позиције Наручиоцу на усвајање.
Уколико Наручилац прихвати преглед вишкова и мањкова радова, он истовремено са изменом уговора закљученог са извођачем радова, врши и измену Уговора у складу са чланом 157. Закона о јавним набавкама, пре испостављања окончане ситуације.

Непредвиђени радови

Члан 12.
Непредвиђени радови су радови који нису обухваћени уговором закљученим између Наручиоца и извођача радова, а морају да буду изведени у функцији целовитог завршетка извођења предметних радова.
Стручни надзор је дужан да у року од 5 (словима: пет) дана од дана када му извођач радова достави захтев за извођење непредвиђених радова са предмером и предрачуном, провери основаност овог захтева и достави мишљење са детаљним образложењем сваке појединачне позиције Наручиоцу ради предузимања радњи за уговарање непредвиђених радова и непредвиђених услуга стручног надзора на основу члана 61. Закона о јавним набавкама, а након добијеног позитивног мишљења Канцеларије за јавне набавке о основаности примене преговарачког поступка.
За случај потребе за извођењем хитних непредвиђених радова, извођач радова приступа њиховом извођењу уз сагласност Стручног надзора и претходну сагласност наручиоца која може бити и усмена, уколико је извођење ових радова нужно за стабилност зграде или за спречавање штете, а потреба за њиховим извођењем је изазвана ванредним и неочекиваним догађајима (клизиште, појава воде и сл.) који се нису могли предвидети током израде техничке документације за извођење радова. О извођењу ових радова, Стручни надзор и извођач радова су дужни да најкасније у року од 24 (словима: двадесет четири) сата у писаном облику обавесте Наручиоца.

Накнада штете

Члан 13.
Стручни надзор је дужан да Наручиоцу надокнади штету коју причини Наручиоцу својом кривицом или грубом непажњом.
Уколико Наручилац у току извршења Уговора претрпи штету која је последица неиспуњавања уговорних обавеза од стране Стручног надзора, Стручни надзор је одговоран за штету коју Наручилац у том случају претрпи и дужан је да је надокнади.
Уговорне стране су сагласне да у случају наступања штете из става 1. овог члана заједничка комисија утврди евентуалну одговорност Стручног надзора, обим и висину штете, о чему ће бити сачињен записник.

Уговорна казна

Члан 14.
Ако Стручни надзор својом кривицом не испуни предмет Уговора у року из члана 6. став 1. Уговора, дужан је да плати Наручиоцу уговорну казну у висини од 2%о (словима: два промила) од уговорене цене из члана 4. Уговора без ПДВ-а за сваки календарски дан закашњења, с тим што износ тако одређене уговорне казне не може да буде већи од 10% (словима: десет посто) од уговорене цене из члана 4. став 1. Уговора без ПДВ-а. 
Окончана ситуација се трајно умањује за износ обрачунате уговорне казне. Наручилац задржава право да износ обрачунате уговорне казне наплати уновчењем менице за добро извршење посла, уместо умањења окончане ситуације.
Право Наручиоца на наплату уговорне казне не утиче на његово право да захтева накнаду штете, односно уколико је Наручилац због закашњења Стручног надзора са испуњењем предмета Уговора претрпео штету која је већа од износа уговорне казне, има право да захтева разлику до потпуне накнаде штете. Уговорне стране споразумно одређују висину штете, а уколико то није могуће, износ штете се утврђује у одговарајућем судском поступку.

Примопредаја зграде и коначни обрачун

Члан 15.
Наручилац је дужан да у року од 10 (словима: десет) дана од дана пријема обавештења о намери примопредаје зграде од стране извођача радова, образује комисију за пријем зграде и о именовању и члановима комисије обавести Стручни надзор.
Записник о примопредаји потписују овлашћени представници Наручиоца, Стручног надзора и извођача радова.
Записником се констатује да ли су радови изведени по уговору закљученом између Наручиоца и извођача радова, прописима и правилима струке, да ли квалитет изведених радова одговара уговореном квалитету, односно које радове извођач радова треба о свом трошку да доради, поправи или поново изведе и у ком року то треба да учини, о којим питањима техничке природе није постигнута сагласност између овлашћених представника Наручиоца и извођача радова, констатацију о примопредаји гарантних листова и атеста, датум завршетка радова и датум извршене примопредаје.

Чување пословне тајне

Члан 16.
Стручни надзор је дужан да чува пословне тајне Наручиоца у складу са одредбама Закона о заштити пословне тајне („Службени гласник РС“, број 53/2021), као и да у оквиру својих активности брине о угледу Наручиоца и његове делатности.

Раскид Уговора

Члан 17.
У случају битних повреда одредаба Уговора или повреда које се понављају, Уговор може да раскине свака уговорна страна. Раскид Уговора захтева се писаним путем, уз раскидни рок од 30 (словима: тридесет) дана.
Уговор може бити раскинут само уколико је друга страна у Уговору претходно упозорена на битне повреде или повреде које се понављају и уколико исте није отклонила у остављеном року који не може бити краћи од 15 (словима: петнаест) дана.
Раскид Уговора може да изврши само она уговорна страна која је своје обавезе из Уговора у потпуности и благовремено извршила.
Сву штету која настане раскидом Уговора сноси она уговорна страна која је својим поступцима или разлозима довела до раскида Уговора.
Уговор може бити раскинут и писаним споразумом уговорних страна којим ће регулисати међусобна права и обавезе.
У случају раскида Уговора, Стручни надзор је дужан да Наручиоцу преда пресек пружених услуга стручног надзора до дана раскида Уговора. На основу пресека пружених услуга, уговорне стране сачињавају споразум о међусобним потраживањима. 

Завршне одредбе

Члан 18.
С обзиром на то да уговорне стране Уговор закључују у међусобном поверењу и уважавању, исте истичу да ће га у свему извршавати према начелима савесности и поштења.
На све што није регулисано Уговором примењиваће се одредбе закона којим су регулисани облигациони односи, закона којим су регулисани планирање и изградња и Правилника о садржини и начину вођења стручног надзора („Службени гласник РС“, бр. 22/2015 и 24/2017).
На Уговор ће се примењивати и исти ће бити тумачен искључиво према прописима Републике Србије.
Уговорне стране ће све евентуалне међусобне спорове који произилазе или су у вези са Уговором решавати споразумно мирним путем.
Уколико споразумно – вансудско решење није могуће, уговорне стране су сагласне, што својим потписима потврђују, да ће решавање спора поверити Привредном суду у Београду.
Члан 19.
Уговорне стране сагласно изјављују да им је Уговор прочитан и протумачен, те га без примедби потписују у знак своје слободно изражене воље.
Уговор ступа на снагу даном потписивања овлашћених представника уговорних страна.
Уговор је сачињен у 4 (словима: четири) истоветна примерка од којих свакој уговорној 
страни припада по 2 (словима: два) примерка.


	             за Стручни надзор
	
	                 за Наручиоца

